pythainlp/thai-wiki-dataset-v3 huggingface dataset:
สงครามอังกฤษ-สเปน (ค.ศ. 1585)

สงครามอังกฤษ-สเปน ค.ศ. 1585 (Anglo-Spanish War (1585))  เป็นส่วนหนึ่งของสงครามแปดสิบปีที่เป็นความขัดแย้งที่เกิดขึ้นเป็นครั้งคราวระหว่างสเปนและอังกฤษระหว่างปี ค.ศ. 1585 จนถึง ค.ศ. 1604 ที่มิได้มีการประกาศเป็นสงครามอย่างเป็นทางการ ในช่วงเวลานั้นก็มีการต่อสู้ในยุทธการต่างๆ เป็นบางครั้ง ที่เริ่มด้วยการรณรงค์ทางทหารของอังกฤษในเนเธอร์แลนด์ภายใต้การนำของโรเบิร์ต ดัดลีย์ เอิร์ลแห่งเลสเตอร์ที่ 1 ในการสนับสนุนฝ่ายต่อต้านการปกครองของราชวงศ์ฮับส์บวร์กในเนเธอร์แลนด์
ฝ่ายอังกฤษได้รับชัยชนะที่คาดิซ (Cádiz) ในปี ค.ศ. 1587 และชัยชนะต่อกองเรืออาร์มาดาสเปนในปี ค.ศ. 1588 แต่มาพ่ายแพ้ในกองเรืออาร์มาดาอังกฤษในปี ค.ศ. 1589 กองเรืออาร์มาดาสเปนอีกสองกองถูกส่งมาแต่ก็ไม่ประสบความสำเร็จเท่าใดนักเพราะสภาวะอากาศอันเลวร้าย
สิบปีหลังจากความพ่ายแพ้ของกองเรืออาร์มาดา สเปนก็สร้างเสริมกองทัพเรือให้แข็งแกร่งขึ้น และสามารถใช้ในการพิทักษ์การขนส่งโลหะมีค่าจากอเมริกากลับมายังสเปนได้อย่างมีประสิทธิภาพ หลังจากนั้นอังกฤษก็กลายเป็นฝ่ายเสียเปรียบในยุทธการต่อๆ มา แต่เมื่อมาถึงต้นคริสต์ศตวรรษที่ 17 สงครามก็มาถึงจุดที่ไม่มีฝ่ายใดแพ้ฝ่ายใดชนะระหว่างการรณรงค์ทางทหารในบริตานี และใน สงครามเก้าปี
ในที่สุดสงครามอังกฤษ-สเปนก็มาสิ้นสุดลงโดยการลงนามในสนธิสัญญาลอนดอน ที่เป็นผลมาจากการเจรจาต่อรองกันระหว่างอังกฤษกับสเปนในปี ค.ศ. 1604 ระหว่างผู้แทนในสมเด็จพระเจ้าฟิลิปที่ 3 แห่งสเปน และ  สมเด็จพระเจ้าเจมส์ที่ 1 แห่งอังกฤษ ตามสนธิสัญญาสเปนตกลงที่จะยุติการแทรกแซงทางทหารในไอร์แลนด์ ขณะที่อังกฤษตกลงที่จะยุติการแทรกแซงทางทหารในเนเธอร์แลนด์ของสเปน นอกจากนั้นอังกฤษก็ยอมตกลงยุติการใช้โจรสลัดในปล้นเรือในมหาสมุทร ทั้งสองฝ่ายต่างก็ได้รับผลประโยชน์บางส่วนจากการตกลงครั้งนี้ แต่ในขณะเดียวกันทั้งสองฝ่ายต่างก็ต้องเสียค่าใช้จ่ายอันมหาศาลไปกับการสงครามที่เกิดขึ้น
== อ้างอิง ==
== บรรณานุกรม  ==
Winston Graham The Spanish Armadas (reprint 2001) ISBN 0-14-139020-4
Peter Earle The Last Fight of the Revenge (London, 2004) ISBN 0-413-77484-8
Wes Ulm The Defeat of the English Armada and the 16th-Century Spanish Naval Resurgence, © 2004 
== ดูเพิ่ม  ==
สงครามแปดสิบปี
สงครามแปดสิบปี
สงครามเกี่ยวข้องกับทวีปยุโรป
สงครามเกี่ยวข้องกับสเปน
สงครามเกี่ยวข้องกับอังกฤษ
สงครามเกี่ยวข้องกับเนเธอร์แลนด์
สงครามเกี่ยวข้องกับไอร์แลนด์
สงครามในคริสต์ทศวรรษ 1580
สงครามในคริสต์ทศวรรษ 1590
สงครามในคริสต์ทศวรรษ 1600
สงครามในคริสต์ศตวรรษที่ 16
สงครามในคริสต์ศตวรรษที่ 17
เดอะเวิร์ฟ

เดอะเวิร์ฟ (The Verve) หรือ เวิร์ฟ (Verve) เป็นวงร็อกจากประเทศอังกฤษ ก่อตั้งวงในวีแกนในประเทศอังกฤษ ตั้งแต่ปี 1989ประกอบด้วยสมาชิกด้วย ริชาร์ด แอชครอฟต์ (ร้องนำ) นิก แม็กเคป (กีตาร์) ไซมอน โจนส์ (เบส) และ  ปีเตอร์ ซอลสบรี  (กลอง) และมีผลงานเพลงที่ประสบความสำเร็จมากที่สุดคือ "
เวิร์ฟ (แก้ความกำกวม)

เวิร์ฟ (Verve) สามารถหมายถึง
เวิร์ฟ หรือ เวิร์ฟเรเคิดส์ (Verve Records) ค่ายเพลงแจ๊สสัญชาติอเมริกัน
เดอะเวิร์ฟ วงดนตรีร็อกอังกฤษ
เดอะเวิร์ฟไพพ์ วงดนตรีร็อกอเมริกัน
เวิร์ฟเรเคิดส์

เวิร์ฟเรเคิดส์ (Verve Records) ค่ายเพลงสัญชาติอเมริกัน ก่อตั้งในปี ค.ศ. 1956 โดยนอร์แมน แกรนซ์ มีผลงานดนตรีในแนวแจ๊ส และบอสซาโนวา
เวิร์ฟเรเคิดส์เคยเป็นบริษัทในเครือเอ็มจีเอ็มในทศวรรษ 1960 ก่อนจะขายให้กับโพลีแกรม บริษัทเพลงในเครือฟิลิปส์ในทศวรรษ 1970  ปัจจุบันเวิร์ฟเป็นบริษัทในเครือยูนิเวอร์แซลมิวสิกกรุ๊ป หลังจากการควบรวมกิจการในปี 1998
ตั้งแต่ปี 2002 เวิร์ฟได้นำผลงานเก่าที่มีชื่อเสียงของศิลปินในสังกัด เช่น นินา ซิโมน แอสทรูด จิลแบร์โต บิลลี ฮอลิเดย์ ซาราห์ วอห์น เอลลา ฟิตซ์เจอรัลด์ นำมารีมิกซ์โดยดีเจแนวดนตรีอิเล็กทรอนิกส์ ใช้ชื่อผลงานว่า "Verve Remixed"
== แหล่งข้อมูลอื่น ==
Official site 
Verve Remixed
ค่ายเพลงอเมริกัน
บริษัทที่ก่อตั้งในปี พ.ศ. 2499
อุโมงค์ห้วยแม่ลาน

อุโมงค์ห้วยแม่ลาน เป็นอุโมงค์ทางรถไฟลอด 1 ใน 8 แห่งของประเทศไทย อยู่ในเส้นทางรถไฟสายเหนือ กิโลเมตรที่ 574.048-574.178 อยู่ระหว่างสถานีรถไฟบ้านปิน กับสถานีรถไฟผาคัน (จะมีที่หยุดรถไฟห้วยแม่ลานอยู่) โดยตั้งอยู่ในเขตตำบลบ้านปิน อำเภอลอง จังหวัดแพร่ มีความยาว 130.20 เมตร  ภายในเป็นผนังคอนกรีต แต่บางส่วนของอุโมงค์จะเป็นหินล้วน ใช้หมอนไม้เนื้อแข็งและราง 70 อาร์ (12 เมตร)
== อ้างอิง ==
ห
โครงสร้างพื้นฐานด้านการขนส่งในจังหวัดแพร่
สิ่งก่อสร้างในอำเภอลอง
อุโมงค์เขาพลึง

อุโมงค์เขาพลึง เป็นอุโมงค์ทางรถไฟลอด 1 ใน 8 แห่งของประเทศไทย และเป็นอุโมงค์ทางรถไฟลอดในเส้นทางรถไฟสายเหนือ ตั้งอยู่ในพื้นที่ระหว่าง ตำบลบ้านด่านนาขาม อำเภอเมืองอุตรดิตถ์ จังหวัดอุตรดิตถ์ กับ ตำบลห้วยไร่ อำเภอเด่นชัย จังหวัดแพร่ ระหว่างที่หยุดรถไฟเขาพลึง(จ.อุตรดิตถ์)กับ ห้วยไร่(จ.แพร่) มีความยาว 362.44 เมตร อยู่บริเวณกิโลเมตรที่ 516.410-516.773 ภายในอุโมงค์เป็นผนังคอนกรีต แต่จะมีบางส่วนที่เป็นหินล้วนๆ ไม่ได้มีการดาดคอนกรีตลอดอุโมงค์ ใช้หมอนไม้เนื้อแข็งและราง 70 อาร์ (12 เมตร) บริเวณปากอุโมงค์ฯ จะมีที่หยุดรถไฟเขาพลึง ที่ผู้โดยสารสามารถลงที่นี่ได้ โดยมีขบวนรถที่หยุด ณ สถานีนี้เพียง 2 ขบวนรถท้องถิ่น คือ นครสวรรค์-เชียงใหม่ (ขาขึ้น-ขาล่อง)
อุโมงค์เขาพลึง อยู่ห่างกันกับอุโมงค์ปางตูบขอบ เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
== อ้างอิง ==
ข
โครงสร้างพื้นฐานด้านการขนส่งในจังหวัดแพร่
โครงสร้างพื้นฐานด้านการขนส่งในจังหวัดอุตรดิตถ์
สิ่งก่อสร้างในอำเภอเด่นชัย
สิ่งก่อสร้างในอำเภอเมืองอุตรดิตถ์
อุโมงค์ปางตูบขอบ

อุโมงค์ปางตูบขอบ เป็นอุโมงค์ทางรถไฟลอด 1 ใน 8 แห่งของประเทศไทย ตั้งอยู่ในพื้นที่ตำบลบ้านด่านนาขาม อำเภอเมืองอุตรดิตถ์ จังหวัดอุตรดิตถ์ ระหว่างสถานีรถไฟปางต้นผึ้ง กับที่หยุดรถไฟเขาพลึง มีความยาว 120.09 เมตร ภายในเป็นผนังก่ออิฐ ใช้หมอนไม้เนื้อแข็งและราง 70 อาร์ (12 เมตร)  อยู่บนเส้นทางรถไฟสายเหนือ บริเวณกิโลเมตรที่ 513.721-513.841
อุโมงค์ปางตูบขอบ อยู่ห่างกันกับอุโมงค์เขาพลึง เพียง  2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
== อ้างอิง ==
ป
โครงสร้างพื้นฐานด้านการขนส่งในจังหวัดอุตรดิตถ์
สิ่งก่อสร้างในอำเภอเมืองอุตรดิตถ์
สถานีบรรจุและแยกสินค้ากล่อง ลาดกระบัง

สถานีบรรจุและแยกสินค้ากล่อง ลาดกระบัง หรือ ไอซีดี ลาดกระบัง (Inland Container Depot : ICD) เป็นสถานีรถไฟชั้นพิเศษ ของการรถไฟแห่งประเทศไทยที่สร้างขึนเพื่ออำนวยความสะดวก ให้บริการแก่ผู้ส่งออก ผู้นำเข้า และบุคคลทั่วไป ในกิจกรรมทุกอย่างเกี่ยวกับสินค้าประเภทตู้คอนเทนเนอร์ ทั้งขาเข้า และขาออก เสมือนท่าเรือบก ตั้งอยู่ในเขตลาดกระบัง กรุงเทพมหานคร มีเนื้อที่จำนวน 645 ไร่
==ประวัติ==
คณะรัฐมนตรีได้มีมติ เมื่อวันที่ 24 กันยายน 2534 อนุมัติให้มีการเวนคืนที่ดินในเขตลาดกระบังจำนวน 645 ไร่ เพื่อก่อสร้างสถานีบรรจุและแยกสินค้ากล่องจำนวน 6 สถานี  การก่อสร้างแล้วเสร็จ เมื่อวันที่ 25 ตุลาคม พ.ศ. 2537 และเปิดทำการเมื่อวันที่ 9 เมษายน พ.ศ. 2538
==การดำเนินงาน==
การรถไฟแห่งประเทศไทย ให้สัมปทานเอกชนดำเนินงานบริหารสถานีขนส่งสินค้าทั้ง 6 สถานีย่อย โดยมีรายชื่อผู้ประกอบการเอกชน ดังนี้
ประตู 1 - บริษัท สยามชอร์ไซด์ เซอร์วิส จำกัด
ประตู 2 - บริษัท อีสเทิร์น ซี แหลมฉบัง เทอร์มินัล จำกัด
ประตู 3 - บริษัท เอเวอร์กรีน คอนเทนเนอร์ เทอร์มินัล (ประเทศไทย) จำกัด
ประตู 4 - บริษัท ทิฟฟ่า ไอซีดี จำกัด
ประตู 5 - บริษัท ไทยฮันจิน โลจิสติกส์ จำกัด
ประตู 6 - บริษัท เอ็น.วาย.เค.ดิสทริบิวชั่น เซอร์วิส (ประเทศไทย) จำกัด
== ขีดความสามารถ ==
สถานีรถไฟบรรจุและแยกสินค้ากล่อง (ICD) ได้ถูกออกแบบไว้เพื่อรองรับปริมาณคอนเทนเนอร์ได้ปีละประมาณ 400,000 ถึง 600,00 ทีอียู (นับเป็นหน่วยคอนเทนเนอร์ขนาด 20 ฟุต) ปัจจุบันได้รับการพัฒนาปรับปรุงขีดความสามารถ ให้รองรับตู้สินค้าได้ปีละประมาณ 1 ล้านทีอียู
ไฟล์:ICD_Thailand.jpg|ป้ายสถานีบรรจุและแยกสินค้ากล่อง
ไฟล์:ICD1_Thailand.jpg|ป้ายทางเข้า
==ตารางเวลาการเดินรถ==
===เที่ยวล่อง===
===เที่ยวขึ้น===
== อ้างอิง ==
สถานีรถไฟ สายตะวันออก
ท่าเรือบก
ลาดกระบัง
การขนส่งในเขตลาดกระบัง
สิ่งก่อสร้างในเขตลาดกระบัง
อุโมงค์ช่องแคบอังกฤษ

อุโมงค์ช่องแคบอังกฤษ (Channel Tunnel; Le tunnel sous la Manche) เป็นอุโมงค์รถไฟใต้ทะเลที่สร้างเชื่อมระหว่างเมืองฟอล์คสโตน เทศมณฑลเคนต์ บริเตนใหญ่ กับตำบลกอแกล จังหวัดปาดกาแล ทางตอนเหนือของฝรั่งเศส  อุโมงค์แห่งนี้สร้างลอดใต้ช่องแคบอังกฤษบริเวณช่องแคบโดเวอร์ ซึ่งเป็นส่วนที่แคบที่สุด ที่มีความกว้าง 34 กิโลเมตร
อุโมงค์ช่องแคบอังกฤษมีความยาวทั้งสิ้น 50.5 กิโลเมตร มีส่วนที่อยู่ใต้ทะเลยาว 37.9 กิโลเมตร ส่วนที่อยู่ใต้น้ำต่ำที่สุดที่ 75 เมตรและลึกสุดที่ 230 เมตร 
อุโมงค์ช่องแคบอังกฤษก่อสร้างและบริหารงานโดยบริษัท ยูโรทันเนล ซึ่งจัดการเดินรถไฟความเร็วสูงยูโรสตาร์ การก่อสร้างเริ่มต้นตั้งแต่ ค.ศ. 1988 เปิดใช้งานอุโมงค์เมื่อวันที่ 6 พฤษภาคม ค.ศ. 1994 เปิดการเดินรถเมื่อวันที่ 14 พฤศจิกายน ค.ศ. 1994 การก่อสร้างใช้งบประมาณ 4,650 ล้านปอนด์ มากกว่าที่คาดการณ์ไว้ 80% 
แนวคิดในการก่อสร้างอุโมงค์ช่องแคบอังกฤษ ได้รับการเสนอมาตั้งแต่คริสต์ศตวรรษที่ 19 โดยมีการเสนอโครงการต่อจักรพรรดินโปเลียนที่ 3 ในปี ค.ศ. 1856 ด้วยงบประมาณ 170 ล้านฟรังก์ (7 ล้านปอนด์)  และต่อวิลเลียม แกลดสตัน นายกรัฐมนตรีสหราชอาณาจักร ในปี ค.ศ. 1865  แต่โครงการนี้ได้ถูกยกเลิกไปเนื่องจากปัญหาด้านการเมือง ความมั่นคง และการป้องกันประเทศ
โครงการนี้ถูกนำมาพิจารณาอีกครั้งในปี ค.ศ. 1955 โดยตัดปัญหาเรื่องการป้องกันประเทศออกไป เนื่องจากในขณะนั้นการรุกรานประเทศสามารถกระทำได้ด้วยการโจมตีทางอากาศ แต่โครงการก็ล่าช้าไปเนื่องจากปัญหาทางการเมืองในสหราชอาณาจักร จนกระทั่งปี ค.ศ. 1981 นางมาร์กาเรต แทตเชอร์ และนายฟรองซัวส์ มิตแตร์รองด์ ผู้นำของทั้งสองประเทศจึงได้บรรลุข้อตกลงในการก่อสร้างอุโมงค์แห่งนี้
== อ้างอิง ==
== แหล่งข้อมูลอื่น ==
Official site
ช่องแคบอังกฤษ
ช่องแคบอังกฤษ
ช่องแคบอังกฤษ
เส้นทางรถไฟระหว่างประเทศ
สิ่งก่อสร้างในเทศมณฑลเคนต์
สิ่งก่อสร้างในจังหวัดปาดกาแล
ช่องแคบอังกฤษ
ที่หยุดรถไฟไทย

ที่หยุดรถไฟไทย เป็นที่หยุดรถไฟของการรถไฟแห่งประเทศไทย ตั้งอยู่ในบริเวณหมู่บ้านคลองลึก ตำบลท่าข้าม อำเภออรัญประเทศ จังหวัดสระแก้ว เป็นที่หยุดรถที่ตั้งอยู่ในตลาดบ้านคลองลึก หรือที่รู้จักกันคือ ตลาดโรงเกลือ
ที่หยุดรถไฟไทย เป็นที่หยุดรถไฟบริเวณ กม.260+200 ก่อนข้ามสะพานคลองพรมโหด ซึ่งเป็นคนละจุดกับที่หยุดรถคลองลึก (กม.259) ในปี พ.ศ. 2557 การรถไฟแห่งประเทศไทย ได้ดำเนินการก่อสร้างฟื้นฟูเส้นทางช่วงอรัญประเทศ จนถึงที่หยุดรถไทย เพื่อเปิดให้มีการเดินรถอีกครั้งในต้นปี 2563 โดยจะเลิกใช้งานที่หยุดรถไฟไทยและคลองลึก และใช้สถานีรถไฟด่านพรมแดนบ้านคลองลึกแทน
== อ้างอิง ==
สถานีรถไฟ สายตะวันออก
พรมแดนประเทศไทย
นักมวยรูปหล่อ

เพลง "นักมวยรูปหล่อ" เป็นหนึ่งในเพลงลูกทุ่งแนวเพลงพูดของเพลิน พรหมแดน นักร้องเพลงลูกทุ่งที่นำบทพูดเข้ามาประกอบในเพลงเสมือนกับฟังละครวิทยุอยู่ ซึ่งเพลงนักมวยรูปหล่อก็จะพูดถึง การเล่าถึงอดีตของนักมวยคนหนึ่ง ที่บอกว่าตนเองเป็นนักมวยรูปหล่อ มีชื่อเสียง และในบทพูดก็จะพูดถึงการแข่งขันรายการ มวยศึกมหากุศล โดยนักมวยที่พูดถึงในบทพูดแต่ละบท มีตัวตนจริง และสมมติว่ากำลังแข่งขันกัน โดยทั้ง4คู่ ระฆังหมดยก กรรมการให้เสมอกันหมด
นักมวยที่กล่าวถึงในเพลง มีดังนี้
สมพงษ์ เจริญเมือง vs พายัพ สกุลศึก
อภิเดช ศิษย์หิรัญ vs เดชฤทธิ์ อิทธิอนุชิต
ศรชัย มาละยุค vs อดุลย์ ศรีโสธร
แดนชัย ช่างเครื่องยนต์ vs ราวี เดชาชัย (แต่ในเพลงเปลี่ยนเป็น ราวี ลูกจรวด)
เพลงไทย
อุโมงค์พระพุทธฉาย

อุโมงค์พระพุทธฉาย เป็นอุโมงค์ทางรถไฟลอด 1 ใน 8 แห่งของประเทศไทย และเป็นอุโมงค์เพียงแห่งเดียวในเส้นทางรถไฟสายชายฝั่งทะเลตะวันออก มีความยาวรองจากอุโมงค์ขุนตานเพียงแห่งเดียว  ตัวอุโมงค์ยาว 1,197 เมตร ภายในเป็นผนังคอนกรีต รูปแบบก่อสร้างเป็นรูปเกือกม้า กว้าง 7 เมตร สูง 5.5 เมตร ใช้หมอนคอนกรีตและรางเชื่อม 100 ปอนด์ ตั้งอยู่ระหว่างสถานีรถไฟบุใหญ่ กับสถานีรถไฟวิหารแดง ในเขตตำบลพระฉาย อำเภอเมืองสระบุรี จังหวัดสระบุรี
== การก่อสร้าง ==
อุโมงค์พระพุทธฉาย เริ่มก่อสร้างเมื่อวันที่ 1 มิถุนายน พ.ศ. 2536 แล้วเสร็จเมื่อวันที่ 15 พฤศจิกายน พ.ศ. 2537 ด้วยงบประมาณ 127.5 ล้านบาท เปิดใช้อย่างเป็นทางการในวันที่ 19 สิงหาคม พ.ศ. 2538  นับเป็นอุโมงค์รถไฟลอดฝีมือคนไทยที่ยาวที่สุด
วันที่ 17 พฤษภาคม พ.ศ. 2560 การรถไฟแห่งประเทศไทยได้ว่าจ้างให้บริษัท ไร้ท์ทันเน็ลลิ่ง จำกัด ดำเนินโครงการงานก่อสร้างอุโมงค์รถไฟทางคู่ "อุโมงค์พระพุทธฉายแห่งที่สอง" (ฉะเชิงเทรา-คลองสิบเก้า-แก่งคอย สัญญาที่ 2 ช่วงอุโมงค์พระพุทธฉาย) โดยเทคนิค New Austrian tunneling method (NATM) 
== อ้างอิง ==
==แหล่งข้อมูลอื่น==
พ
โครงสร้างพื้นฐานด้านการขนส่งในจังหวัดสระบุรี
สิ่งก่อสร้างในอำเภอเมืองสระบุรี
เอ็มซีแฮมเมอร์

สแตนลีย์ เคิร์ค เบอร์เรลล์ หรือ MC Hammer นักร้องเพลง แร็พ ชื่อดังชาว อเมริกัน เกิดเมื่อวันที่ 30 มีนาคม ค.ศ. 1962 ที่ โอคแลนด์ แคลิฟอร์เนีย เป็นเจ้าของเพลงดังอย่าง "U Can't Touch This"
นักร้องอเมริกัน
แร็ปเปอร์อเมริกัน
ผู้ที่ได้รับรางวัลแกรมมี
ชาวอเมริกันเชื้อสายแอฟริกา
บุคคลจากโอกแลนด์ (รัฐแคลิฟอร์เนีย)
พันธมิตรเยาวชนของสภาแห่งชาติแอฟริกา

พันธมิตรเยาวชนของสภาแห่งชาติแอฟริกา (African National Congress Youth League) เป็นกลุ่มเยาวชนของพรรคสมัชชาแห่งชาติแอฟริกา ก่อตั้งเมื่อ พ.ศ. 2487 โดยเนลสัน แมนเดลา วอลเตอร์ ซิซูลู และโอลิเวอร์ ตัมโบ เพื่อเป็นการสร้างผู้นำรุ่นใหม่ของชาวผิวดำในแอฟริกาใต้ ในช่วง พ.ศ. 2491 พันธมิตรเยาวชนมีความก้าวหน้าในการควบคุมสภาแห่งชาติแอฟริกา พวกเขาเรียกร้องให้มีการต่อต้านและนัดหยุดงานเพื่อประท้วงกฎหมายที่เกี่ยวข้องกับการเหยียดผิว ซึ่งต้องพบกับการปราบปรามจากฝ่ายรัฐบาล ใน พ.ศ. 2493 ชาวผิวดำ 18 คนถูกฆ่า ในขณะที่ประท้วงและเมนเดลลาถูกคุมขัง
ทาบอ อึมแบกี ขึ้นมาเป็นผู้นำพันธมิตรใน พ.ศ. 2499 ต่อมา พ.ศ. 2503 สภาแห่งชาติแอฟริกาและองค์กรที่เกี่ยวข้องถูกคว่ำบาตร อึมแบกีจัดให้มีการประท้วงที่แอฟริกาใต้ลาออกจากเครือจักรภพอังกฤษ ก่อนที่เขาจะออกจากแอฟริกาใต้ตามคำแนะนำของสภาแห่งชาติแอฟริกา พันธมิตรเยาวชนยังคงดำเนินกิจกรรมต่อไปในช่วงที่มีการเหยียดผิว ใน พ.ศ. 2533 เฟรเดอริก วิลเลิม เดอ แกลร์ก ได้ประกาศให้สภาแห่งชาติแอฟริกาและองค์กรที่เกี่ยวข้องทั้งหมดรวมทั้งพันธมิตรเยาวชนเป็นองค์กรถูกฎหมาย Fikile Mbalula นักกิจกรรมตั้งแต่ พ.ศ. 2523 ได้เป็นประธานาธิบดีของแอฟริกาใต้เมื่อ พ.ศ. 2548
== อ้างอิง ==
African National Congress Youth League
"Nelson Mandela." Contemporary Black Biography, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005. retrieved 5 December 2005
"Thabo Mvuyelwa Mbeki." Contemporary Black Biography, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005.
[http://www.zoopy.com/video/w55/sleeping-around-is-sleeping-around] 
ขบวนการทางการเมืองในทวีปแอฟริกา
อัมบาโซเนีย

อัมบาโซเนีย (Ambazonia) เป็นองค์กรก่อตั้งเมื่อ พ.ศ. 2528 เพื่อแบ่งแยกดินแดนแคเมอรูนใต้ ซึ่งเป็นเขตที่ใช้ภาษาอังกฤษในจังหวัดตะวันออกเฉียงเหนือและตะวันตกเฉียงใต้ในแคเมอรูน อัมบาโซเนียใช้เป็นชื่อองค์กรและชื่อประเทศที่เกิดจากการแยกตัวของสหภาพระหว่างแคเมอรูนใต้กับแคเมอรูนเมื่อ พ.ศ. 2504
สาธารณรัฐอัมบาโซเนียประกาศเอกราชเมื่อเดือนธันวาคม พ.ศ. 2542 โดยกองกำลังแบ่งแยกดินแดนในบริเวณที่เคยเป็นดินแดนในอารักขาของอังกฤษทางภาคใต้ของแคเมอรูน การประกาศเอกราชนี้ไม่ได้รับการยอมรับจากประเทศใดหรือแม้แต่สหประชาชาติ พ.ศ. 2548 อัมบาโซเนียเข้าเป็นสมาชิกขององค์กรชาติและประชาชนที่ไม่เป็นที่รู้จัก ประชากรในบริเวณนี้พูดภาษาอังกฤษเป็นภาษาที่สอง ส่วนใหญ่เชื่อว่าสิทธิของชนกลุ่มน้อยที่พูดภาษาอังกฤษไม่ได้รับการยอมรับจากคนส่วนใหญ่ของแคเมอรูนที่พูดภาษาฝรั่งเศส และการปกป้องสิทธิคือการเรียกร้องเอกราช ชาวอัมบาโซเนียที่ลี้ภัยออกนอกประเทศจัดตั้งพรรคปลดปล่อยอัมบาโซเนียในเดือนกรกฎาคม พ.ศ. 2547
แคเมอรูนใต้เป็นดินแดนที่เคยอยู่ภายใต้การอารักขาของสหประชาติและรวมเข้ากับสาธารณรัฐแคเมอรูน (เดิมคือแคเมอรูนของฝรั่งเศส) เมื่อ พ.ศ. 2504 หลังจากการลงประชามติ ทางภาคเหนือของแคเมอรูนอังกฤษเลือกรวมเข้ากับไนจีเรีย
อัมบาโซเนียอยู่ระหว่างไนจีเรียทางตะวันตกและเหนือ สาธารณรัฐแคเมอรูนอยู่ทางตะวันออก มีสภาพเป็นลิ่มระหว่างแอฟริกาตะวันตกและอิเควทอเรียลแอฟริกาของฝรั่งเศส ถ้าได้รับเอกราช อัมบาโซเนียจะมีเขตแดนทางทะเลติดต่อกับไนจีเรีย แคเมอรูน และอิเควทอเรียลกินี มีขนาด 43,000 ตร.กม. ประชากร 6 ล้านคน
== อ้างอิง ==
== แหล่งข้อมูลอื่น==
Ambazonia on Indymedia 
ขบวนการทางการเมืองในทวีปแอฟริกา
ขบวนการแบ่งแยกดินแดน
ขบวนการเอกราช
Südkamerun
รอยรักรอยบาป

รอยรักรอยบาป เป็นบทประพันธ์ของ อัจฉรียา เป็นละครพีเรียดย้อนยุคในสมัยพระบาทสมเด็จพระจุลจอมเกล้าเจ้าอยู่หัว เนื่อเรื่องเกี่ยวกับทาส การอาฆาตพยาบาทข้ามภพข้ามชาติ
== นักแสดง ==
{|class="wikitable" style = "text-align:center"
|-
! ปี !! พ.ศ. 2552 !! พ.ศ. 2567
|-
| สถานีออกอากาศ ||colspan = "2" align = "center"| ช่อง 7
|-
| ผู้ผลิต || colspan = "2" align = "center"|ดาราวิดีโอ
|-
| บทประพันธ์ || colspan = "2" align = "center"| อัจฉรียา
|-
| บทโทรทัศน์ || มณีอำไพ ||
|-
| กำกับการแสดง || มาวิน แดงน้อย || สยาม สังวริบุตร
|-
! บทบาท !! colspan = "2" align = "center"| นักแสดงหลัก
|-
| พระยาวิสุทธิ์ || อัมรินทร์ นิติพน || เกริกพล มัสยวาณิช
|-
| คุณหญิงระย้า || โสภิตนภา ชุ่มภาณี || พิจิตรา สิริเวชชะพันธ์
|-
| จวน || อคัมย์สิริ สุวรรณศุข || พัชร์สิตา อธิอนันตศักดิ์
|-
| อิ่ม || ปุณยาพร พูลพิพัฒน์ || กชกร ส่งแสงเติม
|-
| ทองเกลียว || ธัญยกันต์ ธนกิตติ์ธนานนท์ || รัญดภา มันตะลัมพะ
|-
| พักตร์พิไล (หนูยิ้ม) || อุษามณี ไวทยานนท์ || ชรินพร เงินเจริญ
|-
| กล้า || ชนะพล สัตยา || เกียรติภูมิ บันลือชัยฤทธิ์
|-
| เภา || ธีร์ วณิชนันทธาดา || สุเมธา รอยสี
|-
| แก้ว || นิชานันท์ ฝั้นแก้ว || ปัณชญา สุวรรณกูฏ
|-
| บุญ || นนทพันธ์ ใจกันทา ||   ธาราเขต เพ็ชร์สุกใส
|-
| คุณพริ้ง || พรรัมภา สุขได้พึ่ง || กรรณาภรณ์ พวงทอง
|-
| คุณพร้อม || ฐรินดา กรรณสูต || ธัญสินี พรมสุทธิ์
|-
| รุ้ง || อธิชนัน ศรีเสวก || ชนกนันท์ เสนปิ่น
|-
| พัน || จักรกฤษณ์ คชรัตน์ || ธนศักดิ์ จิตตพงษ์
|-
| พุดซ้อน || วชิรา เพิ่มสุริยา || ณัฏฐริณีย์ กรรณสูต
|-
|ม้วน
|อมีนา พินิจ
|กมลวรรณ ศตรัตพะยูน
|-
| มั่น || กฤษฎี พวงประยงค์ || สุพศิน แสงรัตนทองคำ
|-
! บทบาท !! colspan = "2" align = "center"| นักแสดงรับเชิญ
|-
|พิณ
|จารุศิริ ภูวนัย
|พัชร์ลิตา จิระพิทักษ์ชัย
|-
| ยายทอง || จันทนา ศิริผล || ยุวดี เรืองฉาย
|-
| สม || พงศ์ประยูร ราชอาภัย || สิรคุปต์ เมทะนี
|-
| มี || วาสิฏฐี ศรีโลฟุ้ง||วชิรา เพิ่มสุริยา
|-
| ยิ่ง || ฐิติอานันท์ พัทธไพสิฐ|| วยุษฏิ์ รินทอง
|-
| มนตรี || กฤตนาท พัฒนถาบุตร||เติมเศวตชัย นาคสุข
|-
| เจ้าพระยาน้อย (พ่อของคุณหญิงระย้า) || นาท ภูวนัย
|
|-
| เศรษฐีกล่ำ (พ่อของคุณพริ้งกับคุณพร้อม) || วันชัย เผ่าพิบูลย์||  พลรัตน์ รอดรักษา
|-
| ศิริวิไล || อัญรินทร์ ธีราธนันพัฒน์ || วรานิธ นิทธนิธิภัทร
|-
|}
==รางวัล==
== อ้างอิง ==
นวนิยายไทย
ละครโทรทัศน์ไทย
ซิติคพลาซา

ซิติคพลาซา (; CITIC Plaza) เป็นตึกระฟ้าที่ตั้งอยู่ในเขตเทียนเหอ เมืองกว่างโจว สาธารณรัฐประชาชนจีน มีความสูง 391 เมตร (1,283 ฟุต) และมีทั้งหมด 80 ชั้น รวมทั้งสองชั้นบนยอดตึกที่มีลักษณะคล้ายเสาอากาศ ตึกก่อสร้างแล้วเสร็จเมื่อ พ.ศ. 2540 ในปัจจุบัน ซิติคพลาซาเป็นสิ่งก่อสร้างที่สูงเป็นอันดับ 4 ของประเทศจีน อันดับ 7 ของทวีปเอเชีย และอันดับที่ 8 ของโลก นอกจากนี้ยังเป็นอาคารคอนกรีตที่สูงที่สุดในโลก และยังเป็นสัญลักษณ์ของการเจริญเติบโตและความสำคัญของเมืองกว่างโจวอีกด้วย
== แหล่งข้อมูลอื่น ==
เว็บไซด์อย่างเป็นทางการ 
CITIC Plaza Property Management Office 
ข้อมูลทั่วไปจาก Emporis.com
Informations on the tower on architect site 
ตึกระฟ้าในประเทศจีน
สิ่งก่อสร้างในกว่างโจว
สภาเบจา

สภาเบจา (Beja Congress) เป็นขบวนการทางการเมืองของชนกลุ่มน้อยชาวเบจา ที่อยู่ทางตะวันออกของซูดาน ก่อตั้งเมื่อ พ.ศ. 2500 โดย Taha Osman Bileya โดยมีแนวคิดแบบเดียวกับกลุ่มปัญญาชนชาวเบจา ซูดานใต้ และซูดานตะวันตกที่เรียกร้องให้มีการปกครองในระบอบรัฐรวมโดยแบ่งเป็น 4 รัฐคือ ตะวันออก ตะวันตก เหนือและใต้ กลุ่มนี้มีอิทธิพลในซูดานตะวันออก และได้รับชัยชนะในการเลือกตั้งเมื่อ พ.ศ. 2508 – 2512 แต่หยุดกิจกรรมไปในช่วงรัฐบาลเผด็จการทหารของ Gaafar Nimeiry ในช่วงดังกล่าว สภาเบจามีสมาชิกใหม่ๆ จากกลุ่มชนทางตะวันออกมาก จนกระทั่งสิ้นสุดยุคของ Gaafar Nimeiry ใน พ.ศ. 2527 หลังการยึดอำนาจของทหารเมื่อ พ.ศ. 2532 สภาเบจาและกลุ่มการเมืองอื่นๆหันมาต่อสู้ด้วยอาวุธเพื่อจุดหมายทางการเมืองของตน สภาเบจาเริ่มต่อสู้ด้วยอาวุธเมื่อ พ.ศ. 2533 และลงนามในคำแถลงการณ์อาสมาราร่วมกับพันธมิตรประชาธิปไตยแห่งชาติใน พ.ศ. 2538 ต่อมาใน พ.ศ. 2547 สภาเบจารวมเข้ากับกลุ่มกบฏแนวร่วมตะวันออก
==แหล่งข้อมูลอื่น==
Globalsecurity.org information on the Beja Congress
Beja Congress official webpage (Arabic only)
The Plight of the Beja People in Eastern Sudan By Suliman Salih Dirar (sudaneseonline.com)
Pulitzer Center on Crisis Reporting   Another Darfur? The Beja’s Armed Struggle (Video)
ขบวนการทางการเมืองในทวีปแอฟริกา
การประชุมองค์การชาตินิยมอาณานิคมโปรตุเกส

การประชุมองค์การชาตินิยมอาณานิคมโปรตุเกส (Conferência das Organizações Nacionalistas das Colónias Portuguesas; Conference of Nationalist Organizations of the Portuguese Colonies) เป็นองค์กรความร่วมมือระหว่างขบวนการปลดปล่อยแห่งชาติในอาณานิคมของโปรตุเกสในแอฟริกา ก่อตั้งเมื่อ 18 เมษายน พ.ศ. 2504 ที่โมร็อกโก โดย PAIGC, MPLA, FRELIMO และ MLSTP ซึ่งเป็นการแทนที่แนวร่วมปฏิวัติเพื่อเอกราชแห่งชาติของอาณานิคมโปรตุเกส (Frente Revolucionária Africana para a Independência Nacional das colonias portuguesas)ซึ่งก่อตั้งโดย   Amílcar Cabral ในตูนิสเมื่อ พ.ศ. 2503 
== อ้างอิง ==
ขบวนการทางการเมืองในทวีปแอฟริกา
ขบวนการต่อต้านโปรตุเกส
กองทัพปลดปล่อยประชาชนอซาเนีย

กองทัพปลดปล่อยประชาชนอซาเนีย (Azanian People's Liberation Army) เป็นกองทหารของสภาแอฟริกาทั้งมวลในแอฟริกาใต้ ชื่อเดิมคือ Poqo ในช่วง พ.ศ. 2533 – 2537 กองทัพนี้เป็นที่รู้จักจากการโจมตีพลเรือน เช่นการฆาตกรรมหมู่ที่โบสถ์เซนต์จอห์นโดยไม่มีการเจรจา ต่อมาได้รวมกับกองทัพต่อต้านแห่งชาติแอฟริกาเมื่อ พ.ศ. 2537
== ดูเพิ่ม ==
Leeman, Lieutenant-General Bernard “The Pan Africanist Congress of Azania” in Africa Today, A Multi-Disciplinary Snapshot of the Continent in 1995 Edited by Peter F. Alexander, Ruth Hutchison and Deryck Schreuder The Humanities Research Centre The Australian National University Canberra 1996, pages 172-195 ISBN 0-7315-2491
ขบวนการทางการเมืองในทวีปแอฟริกา
ชุนหิงสแควร์

ชุนหิงสแควร์ (; Shun Hing Square) เป็นตึกระฟ้าความสูง 384 เมตร (1,260 ฟุต) ตั้งอยู่ที่เมืองเชินเจิ้น สาธารณรัฐประชาชนจีน ชุนหิงสแควร์เป็นตึกที่สูงที่สุดอันดับที่ 5 ของประเทศจีน และอันดับที่ 9 ของโลก และเคยสูงที่สุดในประเทศจีนตั้งแต่ก่อสร้างแล้วเสร็จในปี พ.ศ. 2539 ระหว่างที่ตึกซิติคพลาซาในเมืองกว่างโจวจะก่อสร้างเสร็จในปีต่อมา การใช้งานส่วนใหญ่จะใช้เป็นสำนักงาน แต่มี 35 ชั้นที่เป็นที่อยู่อาศัย มีลานจอดรถและศูนย์การค้า 5 ชั้น ลิฟต์มีทั้งลิฟต์โดยสาร และลิฟต์ขนส่งจำนวน 2 ตัว พื้นที่แต่ละชั้นในตึกมีทั้งสิ้น 3,450 ถึง 4,900 ตารางเมตร ส่วนชั้นสูงสุดเรียกว่า เมอริเดียนวิวเซ็นเตอร์ ซึ่งเป็นที่สำหรับชมวิว 
== อ้างอิง ==
สิ่งก่อสร้างในเชินเจิ้น
ตึกระฟ้าในประเทศจีน
โรคพิษแห่งครรภ์ระยะก่อนชัก

โรคพิษแห่งครรภ์ระยะก่อนชัก (Preeclampsia) คือกลุ่มอาการทางการแพทย์ที่มีลักษณะคือเกิดมีภาวะความดันเลือดสูงและภาวะปัสสาวะมีโปรตีนในหญิงตั้งครรภ์ที่มีอายุครรภ์เกินกว่า 20 สัปดาห์ และไม่มีความดันเลือดสูงมาก่อน แบ่งออกเป็นชนิดรุนแรงและไม่รุนแรง โรคพิษแห่งครรภ์ระยะก่อนชักมีสาเหตุจากหลายปัจจัย ปัจจุบันเชื่อว่าเกิดจากการที่มีสารที่สร้างจากรกที่พัฒนาผิดปกติไปทำให้เกิดความผิดปกติของเซลล์เยื่อบุหลอดเลือดของมารดา อาการที่รุนแรงหลายอย่างของโรคพิษแห่งครรภ์ระยะก่อนชักเกิดจากการมีความเสียหายต่อเซลล์เยื่อบุของอวัยวะต่างๆ ของมารดา รวมถึงไต และตับ
==การวินิจฉัย==
แนะนำให้มีการตรวจหาภาวะครรภ์เป็นพิษตลอดระยะเวลาที่ตั้งครรภ์ โดยใช้การวัดความดันเลือดเป็นการคัดกรองเบื้องต้น
==ระบาดวิทยา==
==สาเหตุ==
==พยาธิกำเนิด==
==การวินิจฉัยแยกโรค==
==ภาวะแทรกซ้อน==
==การรักษาและการป้องกัน==
===การใช้แมกนีเซียมซัลเฟต===
===การควบคุมอาหาร===
===การออกกำลังกาย===
===การให้สารทางอิมมูน===
==อ้างอิง==
==แหล่งข้อมูลอื่น==
Preeclampsia Foundation
Action on Preeclampsia
Australian Action on Pre-eclampsia
ภาวะฉุกเฉินทางการแพทย์
สูติศาสตร์
พิษแห่งครรภ์ระยะก่อนชัก
อาการบวม มีโปรตีนในปัสสาวะ และความดันโลหิตสูงระหว่างตั้งครรภ์ การคลอด และในระยะหลังคลอด
กลีเซอ 581 ดี

กลีเซอ 581 ดี (Gliese 581 d) หรือ Gl 581 d เป็นดาวเคราะห์นอกระบบดวงหนึ่ง อยู่ห่างจากโลกราว 20 ปีแสงในทิศทางของกลุ่มดาวคันชั่ง มีมวลขนาดเกือบ 8 เท่าของมวลโลก จึงจัดว่าเป็นดาวเคราะห์แบบ ซูเปอร์เอิร์ธ ในตอนปลายเดือนเมษายน พ.ศ. 2552 คณะผู้ค้นพบข้อสรุปเพิ่มเติมว่า ดาวเคราะห์นี้ตั้งอยู่ในขอบรอบนอกเขตอาศัยได้ คือมีความเป็นไปได้ที่จะเกิดน้ำในสถานะของเหลว อันเป็นพื้นฐานของการกำเนิดชีวิต สตีเฟน ยูดรี ผู้ค้นพบ ได้ประกาศว่าดาวเคราะห์ดวงนี้อาจเป็นดาวเคราะห์แห่งมหาสมุทร แต่ว่าถ้าดาวเคราะห์ดวงนี้ไม่มีแก๊สเรือนกระจกเลย มันก็จะไม่สามารถดำรงชีวิตได้ เพาะว่าถ้าโลกของเราไม่มีแก๊สเรือนกระจกเลย เราก็จะไม่สามารถมีชีวิตอยู่ได้เหมือนกัน
== ดูเพิ่ม ==
กลีเซอ 581
กลีเซอ 581 ซี
== อ้างอิง ==
ดาวเคราะห์นอกระบบ
ดาวเคราะห์นอกระบบที่ค้นพบในปี พ.ศ. 2550
กลีเซอ 581
กลุ่มดาวคันชั่ง
ดาวเคราะห์คล้ายโลก
ดาวเคราะห์นอกระบบที่ตรวจพบโดยวิธีวัดความเร็วแนวเล็ง
สภาฐานันดร (ประเทศฝรั่งเศส)

สภาฐานันดร (Etats Généraux เอตา เฌเนโร; States-General/Estates-General) เป็นสภานิติบัญญัติในระบอบเก่าของราชอาณาจักรฝรั่งเศส ประกอบด้วยสามฐานันดรแห่งราชอาณาจักร (Three Estates of the Realm) คือ นักบวช (those who pray) ชนชั้นขุนนาง (those who fight) และสามัญชน (those who work) แต่ละฐานันดรมีการประชุมแยกกัน แต่เนื่องจากพระมหากษัตริย์ทรงไว้ซึ่งพระราชอำนาจในการเรียกประชุมและยุบสภาฐานันดร กับทั้งสภาฐานันดรไม่มีอำนาจให้ความเห็นชอบพระราชโองการเกี่ยวกับภาษีอากร โดยเฉพาะอย่างยิ่งไม่มีอำนาจนิติบัญญัติเลย เพียงตั้งขึ้นเพื่อเป็นเครื่องมือของพระมหากษัตริย์เท่านั้น สภาฐานันดรจึงไม่มีอำนาจเป็นของตนอย่างแท้จริง เป็นข้อต่างจากรัฐสภาอังกฤษ
สภาฐานันดรแห่งฝรั่งเศสเทียบได้กับสถาบันอื่น ๆ ในยุโรป เช่น สภาฐานันดรแห่งเนเธอร์แลนด์ รัฐสภาอังกฤษ สภาฐานันดรแห่งสกอตแลนด์ สภาฐานันดรแห่งสเปน สภานิติบัญญัติแห่งจักรวรรดิโรมันอันศักดิ์สิทธิ์ และสภานิติบัญญัติประจำรัฐในประเทศเยอรมนี
== อ้างอิง ==
== ดูเพิ่ม  ==
การประชุมสภาฐานันดร ค.ศ. 1789
ประวัติศาสตร์ฝรั่งเศส
สภานิติบัญญัติ